Այսպիսով, «Միկշին» ՍՊԸ-ի աճպարարության հետեւանքով շահառուներս զրկված ենք մեր իսկ շենքի տանիքն իր նպատակային նշանակությամբ օգտագործելու եւ, ըստ այդմ, շենքի միասնական ամբողջական սպասարկումն իրականացնելու հնարավորությունից։ Մենք ունենք հիմնավոր մտահոգություններ, որ տանիքը հետագայում օգտագործվելու է այնպիսի նպատակներով, որոնք կխախտեն մեր օրինական շահերը և իրավունքները։ «Միկշին» ՍՊԸ-ն հավաստիացնում է, որ նման խախտումներ թույլ չի տա, սակայն չի բացառվում, որ հետագայում տանիքն օտարվի որևէ երրորդ անձի կամ բռնագանձվի «Միկշին»-ի պարտավորությունների դիմաց։